அபுகிடா
{{Writing systems sidebar}}
 '''அபுகிடா''' (Abugida) என்பது ஒரு வகை எழுத்து முறை ஆகும். இது [[உயிர்மெய் எழுத்து]]களை அடிப்படையாகக் கொண்டது. அபுகிடா எழுத்து முறையில் [[மெய்யெழுத்து]] [[உயிரெழுத்து|உயிரெழுத்தைத்]] தன்னுள் கொண்டே வரும். ஏற்ற குறியிடுவதன் மூலம் அம்மெய்யெழுத்திலுள்ள உயிரெழுத்தின் ஒலியை மாற்றி அமைக்கலாம்.
 எ-டு 'க'வுடன் துணைக்கால் சேர்த்தால் 'கா'ஆகிறது. இது அபுகிடாவின் ஒரு இயல்பாகும்.&lt;ref name= &quot;Février1948&quot;&gt;{{cite book|last=Février|first=James Germain|author-link=James Germain Février|title=Histoire de l'écriture|url= https://books.google.com/books?id=HkhNAQAAIAAJ|year=1948| publisher= Payot|pages=333–83|chapter=Le Néosyllabisme}}&lt;/ref&gt;&lt;ref name= &quot;Diringer1948&quot;&gt;{{cite book|last=Diringer|first=David|author-link= David Diringer|title=The Alphabet: A Key to the History of Mankind |url=https://archive.org/details/in.gov.ignca.1287|year=1948 |publisher=Philosophical Library|page =601 (index)}}&lt;/ref&gt;&lt;ref&gt;Householder, F. (1959). [http://www.jstor.org/stable/3294984 Review of The Decipherment of Linear B by John Chadwick], The Classical Journal, 54(8), 379–83. Retrieved 30 September 2020.&lt;/ref&gt;
 
 உலகில் புழக்கத்தில் உள்ள எழுத்து முறைகளில் அரைப்பங்கு அளவான எழுத்து முறைகள் அபுகிடா வகையைச் சேர்ந்தவையே. இவற்றுள், [[தெற்காசியா]]விலும், [[தென்கிழக்காசியா]]விலும் புழக்கத்திலுள்ள [[பிராமியக் குடும்ப எழுத்துமுறை|பிராமியக் குடும்ப]] எழுத்து முறைகளான [[நகரி]], [[தேவநாகரி]], [[தெலுங்கு மொழி|தெலுங்கு]], [[மலையாளம்]], [[கன்னடம்]], [[சிங்களம்]] போன்ற எழுத்துக்களும் இவ்வபுகிடா இனத்தையே சாரும்.
 
 == அமைப்பு ==
 பொதுவாக, அபுகிடா முறையைச் சேர்ந்த ஒரு முழு எழுத்து ஒரு மெய்யெழுத்தைக் குறிக்கிறது. இவ்வெழுத்துக்கள் ஒன்றன்பின் ஒன்றாக ஒரு குறிப்பிட்ட திசையில் எழுதப்பட்டு வருகின்றன. [[உயிரொலி]]கள் மெய்யெழுத்துக்களில் தங்கியுள்ளன. தனியான அடையாளக் குறிகளை மெய்யெழுத்துக்களுடன் சேர்ப்பதன் மூலம் அல்லது மெய்யெழுத்திலேயே சிறிய மாற்றங்களை ஏற்படுத்துவதன் மூலம் மெய்யெழுத்துக்கு உயிரொலிகள் சேர்க்கப்படுகின்றன. தனியான அடையாளக் குறிகளைச் சேர்ப்பதற்கு எடுத்துக்காட்டாக &quot;கா&quot;, &quot;கி&quot; போன்ற எழுத்துக்களையும், மெய்யெழுத்து மாறுதலடைவதற்கு எடுத்துக்காட்டாக &quot;கு&quot; போன்ற எழுத்துக்களையும் கொள்ளலாம். அடையாளக் குறிகளை மெய்யெழுத்துக்களுடன் சேர்க்கும்போது குறியீடுகள் மெய்யெழுத்தைத் தொடர்ந்து எழுதும் திசையிலேயே எழுத்தப்படும் என்பதில்லை. சில வேளைகளில் மெய்யெழுத்துக்கு முன்னாலோ, மேலேயோ அல்லது கீழேயோ உயிரொலிக் குறியீடு வருவது உண்டு. எடுத்துக்காட்டாக &quot;கே&quot;, &quot;யூ&quot; போன்ற எழுத்துக்களைக் குறிப்பிடலாம்.
 
 மெய்யொலி தொடர்புபடாத உயிரொலிகளைக் குறிப்பதற்கு அபுகிடா முறையில் இரண்டு வழிகள் கையாளப்படுகின்றன. 
 * [[ஒலியற்ற மெய்யெழுத்து]] உரிய உயிரெழுத்துக் குறியீடுகளுடன் பயன்படுதல்.
 * மெய்யெழுத்தில் சார்ந்திருக்கக்கூடிய உயிரொலிக் குறியீடுகளிலும் வேறான தனி மெய்யெழுத்துக்கள் பயன்படுதல்.
 
 உயிரொலித் தொடர்பற்ற மெய்யொலிகள் பின்வரும் முறைகளில் ஒன்றால் வெளிப்படுகின்றன.
 * உயிரொலி இல்லாமையைக் காட்டுவதும், மெய்யெழுத்தைச் சார்ந்திருப்பதுமான ஒரு குறியீட்டின் பயன்பாடு.
 * சார்ந்திருக்கும் உயிர்க் குறியீடு எதுவும் இல்லாமை.
 * சார்ந்திருக்கும் [[ஒலியிலா உயிர்க் குறியீடு|ஒலியிலா உயிர்க் குறியீட்டின்]] பயன்பாடு.
 * இரண்டு மெய்களை இணைக்கும் கூட்டெழுத்துக்களில் முதல் எழுத்து உயிரின்றி ஒலித்தல்.
 * சிறிய சார்ந்திருக்கும் குறியீடு, வேறுபட்ட முறையில் இடப்படும் முழு மெய்யெழுத்து அல்லது தனியான குறியீடு.
 
 == வகைகள் ==
 அபிகுடா எழுத்து முறையில் ஓரளவுக்கு வேறுபாடாகச் செயற்படும் மூன்று வகைகள் உள்ளன.
 * [[பிராமியக் குடும்ப எழுத்துமுறை|பிராமியக் குடும்பம்]]: அபிகுடா முறையில் மிகப் பெரியதும், மிகப் பழையதுமான வகை இதுவாகும். தெற்காசியா, தென்கிழக்காசியா ஆகிய பகுதிகளில் புழங்கும் இம் முறையில் உயிரொலிகள் அடையாளக் குறிகளினாலோ, கூட்டெழுத்துக்களினாலோ அல்லது உயிரொலி அகற்றும் குறியீடுகளினாலோ காட்டப்படுகின்றன. 
 * [[எதியோப்பியக் குடும்ப எழுத்து முறை|எதியோப்பியக் குடும்பம்]]: இம் முறையில் மெய்யெழுத்துக்களின் வடிவத்தை மாற்றுவதன் மூலம் உயிரொலிகள் குறிக்கப்படுகின்றன. இவற்றில் ஒன்று இறுதி மெய்யையும் குறிக்கப் பயன்படுகின்றது.
 * [[கிரீ குடும்ப எழுத்து முறை|கிரீ குடும்பம்]]: மெய்யெழுத்துக்களைச் சுழற்றுவதன் மூலம் அல்லது இடம்-வலமாகவோ மேல்-கீழாகவோ மாற்றுவதன் மூலம் உயிரொலிகள் குறிக்கப்படுகின்றன. இறுதி மெய்கள் சிறப்புக் குறிகளினால் அல்லது மெய்யெழுத்தை உயர்த்தி எழுதுவதன் மூலம் குறிக்கப்படுகின்றன.
 
 == காண்க ==
 * [[தமிழ்]]
 * [[கிரந்த எழுத்துமுறை|கிரந்தம்]]
 * [[மொழியொலியியல்]]
 
 ==மேற்கோள்கள்==
 {{reflist}}